<classify> Yanga inaisubiri Al Ahly katika mchezo utakaochezwa Aprili 9, mwaka huu na Azam FC inawasubiri Esperance ya Tunisia katika mchezo utakaochezwa siku moja baadaye. Hata hivyo, kabla ya kucheza michezo ya kimataifa, Yanga na Azam kila moja itatakiwa kucheza michezo mitatu ambayo kati ya hiyo, miwili ya ligi na mmoja wa Kombe la FA.Kutokana na ratiba kubana viongozi wa Yanga na Azam waliiomba Bodi ya Ligi Kuu Tanzania iwalegeze na kupunguza mechi ili kupata muda wa maandalizi, lakini bado hawakukubaliwa. Lakini mtazamo wa kubanwa wa wawakilishi hao wa Tanzania, Mayanja amekuwa na mtazamo tofauti, akisema ni vyema timu hizo zikacheza michezo hiyo kwani wachezaji wataendelea kuimarika na kuwa na nguvu.Wao wanalalamikia ratiba imewabana badala wafurahi kuwa itawasaidia kuwaimarisha wachezaji kuelekea michezo yao ya kimataifa, ni bora waendelee kucheza mechi zao za nyumbani ili kujiweka vizuri zaidi, alisema.Kocha wa Yanga, licha ya ukongwe wake katika kazi hiyo, Hans Pluijm amesisitiza ratiba hiyo ni ngumu na kurudia kuliomba Shirikisho la Soka Tanzania TFF kufikiria uamuzi wake unaoonekana kama unaokomoa Yanga.Akizungumza na gazeti hili hivi karibuni Pluijm alisema wachezaji wake watachoka na kushindwa kufanya vizuri katika mchezo huo muhimu dhidi ya Al Ahly ya Misri.  <topic>: MICHEZO 